CELEX: 62015FN0006
Language: hu
Date: 2015-01-21 00:00:00
Title: F-6/15. sz. ügy: 2015. január 21–én benyújtott kereset – ZZ kontra EASA

30.3.2015   
            
            
               HU
            
            
               Az Európai Unió Hivatalos Lapja
            
            
               C 107/40
            
         
      2015. január 21–én benyújtott kereset – ZZ kontra EASA
      (F-6/15. sz. ügy)
      (2015/C 107/53)
      Az eljárás nyelve: angol
      
         Felek
      
      
         Felperes: ZZ (képviselő: E. Asenov ügyvéd)
      
         Alperes: Európai Repülésbiztonsági Ügynökség (EASA)
      
         A jogvita tárgya és leírása
      
      Az Európai Repülésbiztonsági Ügynökség által hozott, a felperes határozott idejű szerződését az abban rögzített időpont bekövetkezte előtt megszüntető határozat megsemmisítése, és a szerződés idő előtti megszűnésével okozott vagyoni és nem vagyoni kár megtérítése iránti kereset.
      
         Kereseti kérelmek
      
      
                  —
               
               
                  A Közszolgálati Törvényszék semmisítse meg a vitatott, 2014. október 27-i SR 14-005 sz. EASA-határozattal helybenhagyott, 2014/039/E sz. 2014. április 16-i határozatot, amely idő előtt megszünteti a felperes szerződését;
               
            
                  —
               
               
                  rendelje el a felperesnek megalázás, becsületsértés, jó hírnév megsértése és egészségromlás formájában a határozat által okozott nem vagyoni kár megtérítését. A felperes 100 000 euróra értékeli e nem vagyoni kárt;
               
            
                  —
               
               
                  rendelje el a szerződése idő előtti megszüntetésével a felperesnek okozott vagyoni kár megtérítését. E kár megegyezik a felperes teljes fizetése és az Európai Közösségek egyéb alkalmazottaira vonatkozó alkalmazási feltételek 47. cikke b) pontjának ii. alpontja értelmében az azon időszak után járó kártérítés közötti különbség, amely a felperes szerződésének korai megszüntetése és az újbóli felvételének vagy a szerződés lejártának (2015. november 1.) napja között eltelt. A különbség becsült összege megközelítőleg 75 000 EUR, de az EASA könyvelőirodája pontosabb számítást adhat;
               
            
                  —
               
               
                  állítsa helyre a felperes szerződésének szerződésszerű teljesítését és a felperes EASA-val való szakmai kapcsolatát;
               
            
                  —
               
               
                  ami a bizonyítékokat illeti:
                  
                              —
                           
                           
                              az eljárás szóbeli szakaszára egy tanú idézése a polgári repülési közösségben a jogellenes felfüggesztés előtt a felperes által élvezett jó hírnévről való tanúskodás érdekében.
                           
                        
                              —
                           
                           
                              az eljárás szóbeli szakaszára egy tanú idézése a felperesnek a szerződése jogellenes felfüggesztését és megszüntetését követő testi és lelkiállapotáról való tanúskodás érdekében.
                           
                        
                              —
                           
                           
                              az EASA kötelezése az érzékeny álláshelyei listájának benyújtására.
                           
                        
            
                  —
               
               
                  ami a költségeket illeti, az alperest kötelezze a saját maga és a felperes részéről felmerült eljárási költségek viselésére, beleértve a felperes Közszolgálati Törvényszék előtti képviseletével és a tanúkkal kapcsolatos költségeket, továbbá bármely egyéb, az eljárás során felmerülő költséget is.